|  |  |  |
| --- | --- | --- |
|

|  |  |
| --- | --- |
|  | PATVIRTINTA Alytaus rajono vietos veiklos grupės valdybos 2021 m. vasario 10 d. rašytinio sprendimo priėmimo procedūros protokolu Nr.1 |

  |

****

**PAPRASTAS KVIETIMAS TEIKTI VIETOS PROJEKTUS Nr. 27**

Alytaus rajono vietos veiklos grupė kviečia teikti paprastus vietos projektus pagal kaimo vietovių vietos plėtros strategijos „Alytaus rajono ir Birštono savivaldybių kaimiškosios teritorijos bendruomenių inicijuota vietos plėtros strategija 2015 - 2020 metams“ (toliau – VPS) priemones:

|  |  |
| --- | --- |
| VPS priemonės„Ūkio ir verslo plėtra“ veiklos sritis „Parama ne žemės ūkio verslui kaimo vietovėse pradėti“ Nr. LEADER-19.2-6.2 | Remiamos veiklos:VVG teritorijoje gyvenamąją vietą deklaravusiems fiziniams asmenims, ne jaunesniems kaip 18 metų amžiaus, ne žemės ūkio verslui kaimo vietovėse pradėti, įskaitant paslaugų žemės ūkiui teikimą, išskyrus žemės ūkio produktų gamybą, apdorojimą, perdirbimą kaip tai nustatyta Finansavimo sąlygų apraše (toliau – FSA). Pareiškėjai, teikiantys paraiškas, turi vietos projekto paraiškos (FSA 1 priedas) 3 dalyje „Vietos projekto idėjos aprašymas“, taip pat Verslo plane (FSA 2 priedas), pateikti informaciją apie planuojamo vietos projekto tikslus, uždavinius, planuojamas veiklas, kurių pagrindu būtų galima įvertinti, kaip vietos projektas atitinka VPS, VPS priemonės veiklos srities tikslus, remiamas veiklas. |
| Tinkami vietos projektų vykdytojai: VVG teritorijoje gyvenamąją vietą deklaravę fiziniai asmenys, ne jaunesni kaip 18 metų amžiaus. Paramos paraišką pareiškėjas teikia individualiai, partneriai negalimi. Pareiškėjai turi atitikti šio FSA 4 dalyje „Vietos projektų tinkamumo finansuoti sąlygos ir vietos projektų vykdytojų įsipareigojimai“ nurodytus, pareiškėjui taikomus bendruosius, specialiuosius ir papildomus(jeigu specialieji ir papildomi reikalavimai nustatyti)tinkamumo reikalavimus. |
| Kvietimui skiriama VPS paramos lėšų suma 64 000,00 Eur**.** Didžiausia galima parama vienam vietos projektui įgyvendinti iki 32 000 Eur. |
| Lėšos vietos projektui įgyvendinti gali sudaryti iki 70,00 proc. kai fizinis asmuo atitinka labai mažai įmonei keliamus reikalavimus. |
| Finansavimo šaltiniai: EŽŪFKP ir Lietuvos Respublikos valstybės biudžeto lėšos. |

**Bendra kvietimo teikti vietos projektus suma 64 000 tūkst. Eur iš EŽŪFKP ir Lietuvos Respublikos valstybės biudžeto lėšų.**

Vietos projektų finansavimo sąlygų aprašas skelbiamas šiose interneto svetainėse www.alytausrvvg.lt, www.nma.lt, taip pat Alytaus rajono vietos veiklos grupės būstinėje adresu Naujoji g. 48, Alytus.

**Kvietimas teikti vietos projektus galioja nuo 2021 m. vasario 15 d. 08.00 val. iki 2021 m. kovo 29 d. 17.00 val.**

Vietos projektų paraiškos priimamos Alytaus rajono vietos veiklos grupės būstinėje adresu Naujoji g. 48, Alytus..

**Vietos projektų paraiškos karantino ar ekstremaliosios situacijos dėl COVID-19 ligos (koronaviruso infekcijos) plitimo grėsmės metu priimamos taip:** pareiškėjas pasirašytą vietos projekto paraišką VPS vykdytojos darbo laiku gali pateikti pasinaudodamas „paraiškų dėžutėmis“ (specialiai įrengtomis vietomis, kuriose pareiškėjas gali pateikti paramos paraišką tiesiogiai nekontaktuodamas su kitais asmenimis), jeigu jos įrengtos, VPS vykdytojos biuro patalpose, adresu, nurodytu VPS vykdytojos interneto svetainėje. „Paraiškų dėžutėse“ pateiktos vietos projektų paraiškos vieną kartą per dieną išimamos, pažymimos paraiškos išėmimo žyma (išėmimo data, laikas, išėmusio darbuotojo vardas, pavardė, parašas) bei užregistruojamos. Apie vietos projekto paraiškos užregistravimą pareiškėjai per 1 darbo dieną informuojami vietos projekto paraiškoje nurodytu telefonu ir (arba) elektroniniu paštu.  Pareiškėjas paraiškoje privalo nurodyti telefoną ir (arba) elektroninio pašto adresą, kuriuo VPS vykdytoja galėtų informuoti apie vietos projekto paraiškos gavimą bei užregistravimą. Pareiškėjas, pateikęs vietos projekto paraišką per „paraiškų dėžutę“ ir negavęs iš VPS vykdytojos informacijos apie paramos paraiškos užregistravimą, ne vėliau kaip 2 darbo dieną po vietos projekto paraiškos pateikimo privalo susisiekti su VPS vykdytoja, priešingu atveju, kilus ginčui dėl vietos projekto paraiškos pateikimo, bus laikoma, kad vietos projekto paraiška nebuvo pateikta. Paraiškos per „paraiškų dėžutę“ teikiamos 2 darbo dienas trumpiau nei kvietime teikti vietos projektų paraiškas nustatyta priėmimo pabaiga. Užpildyta, pasirašyta paraiška su priedais turi būti įdėta į drėgmei nepralaidų voką.

**Vietos projektų paraiškos ne karantino metu priimamos taip**: vietos projekto pareiškėjas ar jo įgaliotas asmuo (notariškai patvirtintas) asmeniškai pateikia vietos projekto paraišką (pasirašytą Vietos projektų administravimo taisyklių 71 punkte nustatyta tvarka) Alytaus rajono vietos veiklos grupei adresu: Naujoji g. 48, Alytus.

Paraiška ir jos priedai turi būti užpildyti lietuvių kalba, kartu su vietos projekto paraiška teikiami priedai turi būti sudaryti lietuvių kalba arba kartu turi būti pateiktas oficialus vertimų biuro, įmonės ar vertėjo (fizinio asmens) pasirašytas vertimas į lietuvių kalbą.

Per vieną konkrečios VPS priemonės ir (arba) veiklos srities paramos paraiškų priėmimo laikotarpį vietos projekto paraiškos teikėjas gali pateikti vieną vietos projekto paraišką (išskyrus išimtis, nurodytas Vietos projektų administravimo taisyklių 69 punkte).

Informacija apie kvietimą teikti vietos projektus ir vietos projektų įgyvendinimą teikiama Alytaus rajono vietos veiklos grupės būstinėje adresu Naujoji g. 48, Alytus ir telefonu darbo dienomis nuo 8.00 val. iki 17.00 val. - VPS administravimo vadovė Vida Vrubliauskienė, tel.: +370 609 98317, VPS administratorė Brigita Montvilaitė, tel.: +370 609 98316, VPS administratorius Martynas Vaškevičius, tel.: +370 617 59 970 .